kardosdrur/scandi-wiki huggingface dataset:
Nørreby (Nordfyns Kommune)

Nørreby er en lille landsby på Nordfyn, som ligger i Klinte Sogn. Den har under 200 indbyggere.

Byen indeholder en Brugs, mekaniker, forsamlingshus, skole og fodboldklub.

Klinte Grindløse FC
Klinte Grindløse FC er hjemmehørende på Klinteskolen, hvor deres fodboldbane også er.

Klinte skole
Klinte skole havde fra 0. klasse til og med 7. klasse. Skolen havde 127 elever fordelt på 8 klasser. Klinteskolen afløste den tidligere Nørreby skole som var grundlagt i 1741. Skolen lukkede sommeren 2012, men genåbnede som friskole i sommeren 2014 under navnet Klinte Natur- og Idræts Friskole .

Eksterne henvisninger

 Klinte skole 
 Nørreby skole 

Lokaliteter i Nordfyns Kommune
Jørn Nielsen

Jørn Nielsen kan henvise til flere personer:

 Jønke – dansk rocker, morder og foredragsholder med det borgerlige navn Jørn Nielsen
 Jørn Nielsen (arkitekt) – dansk arkitekt

Se også
 Jörn Nielsen – pornofilmproducent
Norddjurs Biblioteker

Norddjurs Biblioteker består af 1 hovedbibliotek samt 4 afdelinger. Endvidere er der lokalservice i 6 mindre byer i Norddjurs Kommune.

Grenaa Bibliotek 
Grenaa Bibliotek er hovedbibliotek for Norddjurs Biblioteker og ligger på N.P. Josiassensvej 17 i Grenaa.

Historie 
Biblioteket i Grenaa har en længere forhistorie, da det blev stiftet i 1875 og med mere end 125 år på bagen er et af de ældste købstadsbiblioteker i landet. Oprindeligt var det en forening der oprettede og drev det. Det havde i de første år til huse i et klasselokale, men efterhånden blev der dog opbygget en bogsamling på 1500 bind. I 1921 fik det sin første bygning opført til formålet på Kærvej 1, et meget beskedent hus, som bibliotekaren Carl Svenstrup, havde overtalt sin mor til at skyde 200.000 kr. i. Pladsen blev hurtigt trang og i 1933 blev det mere end fordoblet i størrelse. I 1956 blev foreningen opløst, og kommunen overtog driften af folkebiblioteket efter næsten 60 år på Kærvej og utallige kuldsejlede projekter vedrørende en udvidelse af biblioteket bl.a. en placering i Østergade. Ved kommunesammenlægningen i 1970 fik biblioteket filialer i Ålsø, Lyngby, Trustrup og på Anholt. Af dem er kun Anholt tilbage i 2008. I 1979 flyttede biblioteket til N.P. Josiassensvej 17, hvor det fortsat ligger. Ved kommunalreformen i 2007, kom der yderligere to biblioteker og tre filialer til. Filialerne er imidlertid lukket, men der er bygget et helt nyt bibliotek i Auning. Norddjurs Biblioteker består nu af Grenaa Bibliotek, Kulturperronen (Auning Bibliotek), Ørsted Bibliotek, Ørum Bibliotek og Anholt Bibliotek.

I 2006 fik Ørum bibliotek samme bibliotekssystem som Grenaa. I 2007 kom Ørsted også med. I 2008 blev der bygget ny biblioteksafdeling i Auning.
Norddjurs Biblioteker har siden 1993 anvendt bibliotekssystemet Aleph, der er udviklet i Israel af Ex Libris. I dag bruges DDE udviklet af Axiell.

Ørsted Bibliotek 
Biblioteket i Ørsted havde i en lang årrække til huse i den gamle skoles gymnastiksal. I 2002 flyttede biblioteket til det gamle posthus i Ørsted og blev langt mere synlig i bybilledet og meget mere benyttet. I forlængelse af kommunesammenlægningen blev biblioteket i 2009 udvidet med mødelokale og meget mere plads til lokalbefolkningen at boltre sig på. Åbningstiden er nu 30 timer om ugen med betjening og derudover kan borgere, børnehaver og dagplejere benytte sig af biblioteket i formiddagstimerne, i den ubetjente åbningstid.

Auning Bibliotek 
I forbindelse med kommunesammenlægningen blev der i Norddjurs kommune, plads til en bibliotek mere. Dette fik til huse i helt nye lokaler i Auning. 
Auning Bibliotek, Kulturperronen, slog dørene op d. 8. august 2008. 
Kulturperronen består af så vel bibliotek, borgerhus, borgerservice. Der er lokaler på stedet man kan låne til bogklubber, syaftner, møder, og lignende.

Litteratur 
Grenaa og omegn før og nu af Erik Lembo, 1979. "Grenaas nye bibliotek"

Eksterne links 
 Norddjurs Bibliotekers hjemmeside

Folkebiblioteker i Danmark
Kultur i Grenaa
Flix.dk

flix.dk var Danmarks første borgerskrevne Internetavis, der blev gurndlagt i 2003. Avisen lukkede i juni 2009, og arkivet findes ikke længere på nettet.

Der var tale om en nonprofit og gratis avis, der hidtil er blevet drevet ved frivilligt arbejde og for få midler, der er kommet fra små-annoncer og brugerbidrag. Den skrives udelukkende af borgerjournalister, men redigeres af professionelle journalister. 

Avisen blev grundlagt af journalist og forfatter Erik Kjær Larsen, der også var ansvarshavende chefredaktør. I maj 2006 havde flix.dk over 330.000 sidevisninger pr. måned. Der er dog ikke tale om uafhængig optælling, og der er påpeget modsigelser mellem forskellige læsertal og diverse andre nøgletal.

Priser 
flix.dk har modtaget priser af
 eJour-prisen 2006 
 eJours hjemmeside,  (onlinemagasin der udgives fra Danmarks Journalisthøjskole)

Eksterne Links 
 flix.dk's hjemmeside 

Netaviser fra Danmark
Montbéliard

Montbéliard (ældre tysk: Mömpelgard) er en by og kommune i departementet Doubs i den franske region Bourgogne-Franche-Comté.

Historie 
Byen og omegnen var tidligere et selvstyrende grevskab i personalunion med hertugdømmet Württemberg. 
 
I 1524-25 gennemførte hertug Ulrich og teologen Guillaume Farel reformationen her. Derved blev grevskabet luthersk 10 år før selve Württemberg. Derefter var Montbéliard i flere hundreder år en protestantisk enklave i det katolske Frankrig. 
  
Grevskabet blev besat af franske tropper i 1793. Det franske herredømme blev internationalt anerkendt i 1803. 

Byer i Doubs
Frankrigs tidligere provinser
Børge Bastholm Larsen

Børge Bastholm Larsen (født 3. januar 1931 Svendborg, død 16. juli 1960 i Kastrup Lufthavn) var en dansk fodboldspiller.

Mange skader til trods fik han en flot, men kort karriere. Han spillede 11 landskampe for Danmark samt yderligere 8 B- og 1 U-landskamp. Han var højre back i Køge, hvor han debuterede 14. oktober 1951 i hjemmekampen mod OB. Han var bl.a. med til at vinde DM-sølv i 1952 og det første DM til provinsen i 1954. Han spillede for Køge frem til sin død.

Bastholm Larsen var en af de otte, som omkom i flyulykken på vej til en OL-forberedelseskamp i Herning.
De andre var Per Funch Jensen, Arne Karlsen, Kurt Krahmer (alle KB), Erik Pondal Jensen (AB), Ib Eskildsen, Søren Andersen (begge Frem) og Erling Spalk (Ikast).

Børge Bastholm Larsen er far til Torben Bastholm, som spillede 216 kampe for Køge i perioden 1975-1983 og repræsenterede Danmark i både en J- og en Y-landskamp.

Bastholm Larsen arbejdede som tolder.

Se også 
 Flykatastrofen ved Kastrup 16. juli 1960

Kilder 
 Når fodbold bliver ligegyldigt
 7. kapitel: ZR's Flyvetjeneste
 Foska-billed 1958/59 – Børge Bastholm Larsen
 

Fodboldspillere fra Danmark
Personer fra Svendborg
Omkomne under flyulykken ved Kastrup 16. juli 1960
Årets fund i dansk idræt
Kaj Christiansen

Kaj Frederik Christiansen (født 19. marts 1921 i Vanløse, død 14. januar 2008 i Hyères, Frankrig) var en dansk fodboldspiller og træner.

Han spillede i KFUM, Hørsholm og Roskilde inden han kom til 1.divisionsklubben Frem (1942-48). Herefter rejste han til Frankrig for at spille som professionel. Han spillede for Stade Français (1948-1949), Le Havre AC (1949-1952) og Olympique Lyonnais 1952-54 og Grenoble Foot 38 (1954-55), hvorpå han indstillede sin aktive karriere.

Inden han blev professionel, opnåede han fem kampe for Danmarks fodboldlandshold. Han debuterede i en kamp mod  20. juni 1943 og scorede to af de danske mål i sejren på 3-2. Hans sidste landskamp blev på udebane mod , hvor han scorede et af målene. Det blev til seks mål for ham i de fem landskampe.

Efter den aktive karriere var han træner, først i Frankrig nogle år, og siden vendte han tilbage til Danmark og trænede Randers Freja, Vorup FB og sin gamle klub, Frem.  Siden vendte han igen tilbage til Frankrig, hvor han levede resten af sit liv.

Meriter 
 Dansk mester: 1943/44 med Frem
 Som træner
 Landspokalturneringen: 1967 med Randers Freja

Referencer

Eksterne henvisninger 
 Boldklubben Frem profil 

Fodboldspillere fra Danmark
Personer fra København
Årets fund i dansk idræt
Dan Ohland-Andersen

Dan Tabel Ohland-Andersen (født 15. maj 1924 i Gentofte, død 4. juli 2008 i Farum) var en dansk landsholdsspiller i fodbold. Han spillede syv landskampe for det Danmark. Han startede karrieren som forsvarsspiller i KFUM i Emdrupparken og kom derfra til AB.

Han er med sine 48 års lærergerning den som har virket længst i Østrigsgades Skoles historie.

Referencer

Eksterne henvisninger 
 

Fodboldspillere fra Danmark
Personer fra Gentofte
Cyanoacrylat

Cyanoacrylat (akronym "CA") er en generisk betegnelse for hurtigtvirkende lime som f.eks. ethyl-2-cyanoacrylate (almindeligvis solgt under flere handelsnavne bl.a. superlim), n-butyl-cyanoacrylate (anvendes i veterinærlime Vetbond og LiquiVet) – og 2-octyl cyanoacrylate (anvendes i flydende bandager såsom Indermil, Histoacryl, Dermabond, Nexaband og Traumaseal). Cyanoacrylate lime kendes også som "sekundlim".

Kilder/referencer 

 Fernandez, Tania (Dr) and Bliskovsky, Val (Dr). "Cyanoacrylate Technology: Stay Glued", Pharmbiz.com, 2 January 2003.
 Hayes, Sharon Caskey. "Discovery of Super Glue helped land Coover in National Inventors Hall of Fame", Kingsport Times-News, July 11, 2004.
 Jueneman, F, "Stick it to um", Industrial Research & Development, August 1981, p. 19.
 Perry LC: An evaluation of acute incisional strength with Traumaseal surgical tissue adhesive wound closure. Dimensional Analysis Systems Inc.
 Quinn, J., & Kissack, J., "Tissue Adhesives for Laceration Repair During Sporting Events", Clinical Journal of Sports Medicine, Vol. 4 No. 4, 1994, p. 245.
 Schwade, Nathan D. "Wound Adhesives, 2-Octyl Cyanoacrylate", eMedicine article, 10 April 2002.
 Vinters HV, Galil KA, Lundie MJ, Kaufmann JC: The histotoxicity of cyanoacrylates. A selective review. Neuroradiology 1985; 27(4): 279–91.

Patent 
  Alcohol-Catalyzed α-Cyanoacrylate Adhesive Compositions, filed June 1954, issued October 1956.

Eksterne henvisninger 
 Cyanoacrylate Toxicity
 Cyanoacrylate Adhesive / Super Glue Safety Data Sheets 
 Safety in the Home: Super Glue  – Queensland Health

Kunstharpiks
Lime
Fysisk kemi
Aleksej Tjerepanov

Aleksej Andrejevitj Tjerepanov (, ; født 15. januar 1989 i Osjorki, Talmenskij rajon, Altaj kraj, død 13. oktober 2008 i Tjekhov, Moskva oblast) var en russisk ishockeyspiller som spillede for Avangard Omsk i KHL. Han blev draftet i første runde af 2007's NHL Entry Draft af New York Rangers. Under en kamp den 13. oktober 2008 faldt han sammen i udskiftningsboksen og døde senere på sygehuset.

Kilde 

Ishockeyspillere fra Rusland
Personer fra Altaj kraj
Mark Selby

Mark Selby (født 19. juni 1983 i Leicester) er en engelsk professionel snooker- og billardspiller, der er firdobbelt verdensmester i snooker. 

Selby blev verdensmester i 2006 i den amerikanske form for billard (eight-ball pool) og nummer to ved VM i snooker 2007. Han blev første gang verdensmester i snooker 2014, en bedrift han gentog i 2016, 2017 og 2021. Han sikrede sig sit første mesterskab samme aften, som Leicester City F.C., som Selby er stor fan af, blev sikrede sig klubbens første engelske fodboldmesterskab. Hans tilnavn, som han præsenteres under før hver match, er "The Jester from Leicester".

Noter

Eksterne henvisninger 

 
 Mark Selbys hjemmeside

Snookerspillere
Sportsfolk fra England
Personer fra Leicester
Edith Yde Thomassen

Edith Yde Thomassen, født Rasmussen (15. april 1909 i Aarhus – 16. maj 2003 i Holstebro) var en dansk digter og sangskriver. Hun var datter af malermester Ejnar Christian Rasmussen og hustru Henriette Yde Lehmann og blev i 1930 gift med Alfred Henning Thomassen. 

Edith Yde Thomassen udgav aldrig sin poesi i samlet form, men udelukkende gennem aviser og tidsskrifter. Hun var mest produktiv i perioden frem til 1960.

Digtere fra Danmark
Personer fra Aarhus
Dansksprogede forfattere fra Danmark
Vantore

Vantore er en lille landsby på det sydøstlige Lolland. Landsbyen ligger i Guldborgsund Kommune og tilhører Region Sjælland.

Vantore nævnes på skrift første gang i 1231. Navnet kommer muligvis af det oprindelige navn på den nu næsten udtørrede Storesø, som da kan have heddet Wanti, af vante i betydn. "mangle" ("søen der ofte mangler vand") med efterleddet wara ("udyrket areal"). Altså Wantiwara: "det udyrkede areal ved søen Wanti".

Storesø ligger nu som mose- og engstrækninger syd for byen, afvandet mod øst til Guldborg Sund af Mårbækken. Sydvest for byen ligger Lillesø, der afvandes mod syd af Odderbækken. 

I Jernalderen lå der et bælte af udyrket jord mellem Vantore og Frejlev, hvilket kan ses af stednavne som Nysted Skov og Bækkeskov. I dag findes kun den østligste del af skovene tilbage under navnet Roden Skov. Vantores område strakte sig i den tidlige middelalder sikkert også rundt om Nysted Nor til det, der i dag er Aalholm Folehave og Aalholm Hestehave. Store dele af sognet var i 12- og 1300-tallet ejet af kongen, som byggede borgen Aalholm før 1300. Men i 1409 fik Nysted købstadsrettigheder og derfor blev Vantore delt i en stor østlig og en lille vestlig del med Nysted by liggende i midten.

Vantore lægger navn til en håndboldklub. Kampene blev oprindelig spillet udendørs på en græsbane midt på Billevej. Fra 1974 har man spillet i Kettingehallen.

Der omtales en skoleholder i 1657 og en rytterskole blev bygget i 1722 på adressen Vantorevej 65. En ny skole opføres 1908 på Vantorevej 61. Nedlægges i 1965. En overgang i første halvdel af 1900-tallet brugtes yderligere en bygning som forskole eller "pogeskole". Både rytterskolen, skolen på Vantorevej 61 og Pogeskolen eksisterer endnu.

Historie 
før 1855: teglværk
1886: forsamlingshus
1888: andelsmejeri
1889: brugsforening
før 1955: vandværk
 fælles frysehus

Administrativt/kirkeligt tilhørsforhold

Tidligere 
Musse Herred, Ålholm Len, Ålholm Amt, Maribo Amt, Storstrøms Amt, Nysted Landsogn, Nysted Kommune
Fyens Stift

Nuværende 
Region Sjælland, Guldborgsund Kommune
Lolland-Falsters Stift, Lolland Østre Provsti, Nysted-Vantore Pastorat, Nysted Landsogn

Galleri

Eksterne henvisninger 

Trap Danmark 
Maribo Amts stednavne (1954)

Lokaliteter på Lolland
Lokaliteter i Guldborgsund Kommune
Manicaland

Manicaland er en provins i Zimbabwe. Den har et areal på 36.459 km² og har omkring 1,6 millioner indbyggere (2002). Mutare er provinshovedbyen.

Navnet kommer af at det som har været okkuperet af manyika–folket. Manyikaerne er en undergruppe af shona–stammen som har en egen variant af sproget, manyika sproget.

Provinsen er inddelt i syv distrikter:

 Buhera
 Chimanimani
 Chipinge
 Makoni
 Mutare
 Mutasa
 Nyanga

Zimbabwes provinser
Jernit

Jernit er en stedbetegnelse i Hammel sogn, der dækker over to forskellige lokaliteter:
 Jernit (landsby) – tidligere landsby, nedlagt 1558, der lå hvor Frijsenborg ligger i dag.
 Jernit (avlsgård) – afbyggergård under Frijsenborg Gods oprettet 1835 og opkaldt efter den forsvundne landsby.
Jens Jonatan Steen

Jens Jonatan Steen Madsen (født 24. september 1981) er udviklingschef hos Socialdemokratiet, var opstillet som folketingskandidat for partiet i Fredericiakredsen ved Folketingsvalget 2019 og har tidligere været chefredaktør på Netavisen Pio.

Karriere 
Han er medstifter af Tænketanken Cevea, hvor han var direktør fra 2008-2011 og analysechef fra 2011-2015 overgik til at være analysechef. I samme periode, som han varetog direktørposten, var han ansat som ph.d.-stipendiat ved CBS, hvor hans vejleder var professor Ove Kaj Pedersen, der samtidigt var medlem af Ceveas bestyrelse.

Han har tidligere bl.a. arbejdet som fuldmægtig i Kulturministeriet, som freelancejournalist for Økonomisk Ugebrev og som pressemedarbejder for Mellemfolkeligt Samvirke. Derudover har Steen Madsen virket som underviser på Krogerup Højskole.

Steen Madsen er i dag Politik- og udviklingschef for Socialdemokratiet, som han også tidligere har arbejdet for i Bruxelles og på Christiansborg.

Jens Jonatan Steen er politisk debattør og har medvirket i en lang række offentlige debatter i radio og tv, samt dagblade. Han er fast klummeskribent på Berlingske, blogger på jp.dk og har redigeret og bidraget til flere politiske debat- og fagbøger, bl.a. "Political marketing: principles and applications" (2009), ”Velfærd med et menneskeligt ansigt” (2011), ”Højrepopulismen – Venstrefløjens akilleshæl” (2013), "Civilsamhället klämt mellan staten och kapitalet" (2013) og ”DeltagerDanmark” (2013).
 
Jens Jonatan Steen har markeret sig på dagsordener såsom øget demokratisering og borgerinddragelse, udvikling af velfærdsstaten, fornyelse af fagbevægelsen, begrænsning af uligheden, samt finanssektorens rolle for samfundsøkonomien.

Baggrund 
Jens Jonatan Steen er født og opvokset i Sejling ved Silkeborg. Han er søn af sognepræst Peder Steen og kaldskapellan Susan Steen.

Han har en bachelorgrad (BA) i EU-studier og en kandidatgrad i politik og administration fra Roskilde Universitet (RUC) fra 2008. Han har været ansat som ph.d.-stipendiat på CBS men har aldrig afsluttet ph.d.-projektet.
 
Jens Jonatan Steen er uddannet sergent ved Militærpolitiet og var i hæren fra 2000-2002.

Jens Jonatan Steen har lavet en del frivilligt arbejde, bl.a. som underviser i Danmarks Socialdemokratiske Ungdom (DSU), som valgobservatør for Silba i Hviderusland, som ansvarlig for projektet og tidsskriftet ”Dijalog” i Bosnien og som redaktør på det idépolitiske centrum-venstre magasin VISION (2004-2008).

Han er tidligere formand for Studenterforeningen Frit Forum Roskilde (2003-2006) og tidligere medlem af Akademisk Råd på RUC (2005-2006).

Han har en søn med ekskæresten Iben Maria Zeuthen.

Referencer

Eksterne henvisninger 
 Ceveas hjemmeside
 Portræt af Jens Jonatan Steen i Djøfbladet
 Kronik i anledningen af stiftelsen af Cevea
 Interview med Jens Jonatan Steen i Kristeligt Dagblad
 Omtale i forbindelse med 30 års fødselsdag
 Om stiftelsen af Cevea 

Debattører fra Danmark
Personer fra Silkeborg
Personer i Kraks Blå Bog
Embedsmænd fra Danmark
Legoland California

Legoland California er den tredje Legoland-park der åbnede, og den første Legoland park uden for Europa. Parken ligger i Carlsbad, Californien og åbnede den 20. marts 1999. Den er delt op i ni områder: The Beginning, Dino Island, Explore Village, Fun Town, Knight's Kingdom, Miniland USA, Pirate Shores, Imagination Zone, og Land of Adventures.

Eksterne henvisninger 

 Officiel hjemmeside

Forlystelsesparker i USA
Californien
Etableret i 1999
California
Mashonaland Central

Mashonaland Central er en provins i Zimbabwe. Den har et areal på 28.347 km² og en befolkning på 998.265 (2002), noget som udgør 8,5% af befolkningen i Zimbabwe. Bindura er provinsens hovedby. I regntiden 2002/03 blev området hærget af oversvømmelse i lighed med flere andre provinser i Zimbabwe.

Provinsen er opdelt i syv distrikter:

 Bindura
 Centenary
 Guruve
 Mt Darwin
 Rushinga
 Shamva
 Mazowe

Zimbabwes provinser
Jernit (landsby)

Jernit er navnet på en forsvunden landsby i Favrskov Kommune, der lå i det nuværende Hammel Sogn i Østjylland. Landsbyen omtales første gang 1424 som "Jærnvith". I middelalderen var Jernit et selvstændigt sogn, der delte præst med Hammel og Voldby. Landsbyen bestod kun af seks gårde og et bol. Dertil en adelig sædegård, som er Frijsenborgs forgænger. Kirken gik efterhånden i forfald, hvor Christian 3. 2. oktober 1558 påbød, at kirken skulle nedrives og sognet sammenlægges med Hammel Sogn. Materialerne fra kirken skulle bruges til vedligehold af Hammel Kirke. Landsbyen skal have ligget mellem det nuværende Frijsenborg og den i 1835 oprettede afbyggergård Jernit, mens tomten efter Jernit Kirke  skulle have ligget øst for den den nuværende avlsgård ved Frijsenborg; En anden lokal tradition fortæller at den lå nordøst for herregården.

Landsbyen bestod endnu en snes år efter kirken var forsvundet. Men efter kronen 1583 overdrog landsbyen til Valdemar Parsberg, blev landsbyen helt ned nedlagt og jorden samlet under den adelige sædegård, som også bar navnet Jernit indtil 1672, hvor den blev hovedsæde for Grevskabet Frijsenborg.

I dag eksisterer herregården Jernit som eneste bebyggelse på stedet.

Eksterne kilder og henvisninger 
 Jernit forsvundne kirke hos danmarkskirker.natmus.dk (Danmarks Kirker, Nationalmuseet)

Nedlagte bebyggelser i Favrskov Kommune
Mashonaland East

Mashonaland East er en provins i Zimbabwe. Den har et areal på 32.230 km² og en befolkning på omkring 1,1 millioner indbyggere (2002). Marondera er provinsens hovedby.

Zimbabwes provinser
Mashonaland West

Mashonaland West er en provins i Zimbabwe. Den har et areal på 57.441 km² og en befolkning på omkring 1,2 millioner indbyggere (2002). Chinhoyi er provinsens hovedby.

Zimbabwes provinser
Masvingo (provins)

Masvingo er en provins i Zimbabwe. Den har et areal på 56.566 km² og en befolkning på omkring 1,3 millioner indbyggere (2002). Masvingo (tidligere Fort Victoria) er provinsens hovedby. Byen blev grundlagt i 1890 og var den første store bosætning som blev etableret af pioneer-kolonnen til BSAC som gør den til den ældste by i Zimbabwe. Den blev kaldt Fort Victoria efter dronning Victoria.

Provinsen er stort set befolket af medlemmer af karanga-stammen som er medlemmer af den shona-sprogede gruppe af stammer som også inkluderer zezuru, manyika og ndau.

Provinsen Masvingo, som før 1980 hed Victoria, er i det tørrere lavveld-område syd i Zimbabwe. Grænserne blev noget forandret i 1980'erne. Fra de hvide bosættere slog sig ned her til 2000 blev det meste af området her brugt til kvægdrift. Der er minedrift her og sukker bliver dyrket (vandet fra Muturikwi-søen). Med landreformerne i begyndelsen af det 21. århundrede har kvægdriften i stor skala og blandede gårdbrug blevet redistribueret til smågårdbrug.

Øst i provinsen, langs grænsen til Mozambique, ligger Gonarezhou National Park, del af Gaza, Kruger og Gonarezhou Transfrontier National Park området.

Zimbabwes provinser
Matabeleland North

Matabeleland North er en provins i Zimbabwe. Den har et areal på 75.025 km² og en befolkning på omkring 700.000 indbyggere (2002). Bulawayo er provinsens hovedby.

Victoria Falls ligger ved Zambezi-floden, som udgør den nordlige grænse af provinsen. Hwange nationalpark ligger også her. Hwange og Victoria Falls er de eneste andre byer i provinsen. 

Provinsen er opdelt i følgende distrikter:
 Binga
 Dete
 Lupane
 Tsholotsho
 Nkayi

Zimbabwes provinser
Darth Plagueis

Darth Plagueis - også kaldet Plagueis den Vise - er en legendarisk og magtfuld Sith-fyrste nævnt i Star Wars Episode III: Revenge of the Sith af Kansler Palpatine (aka Darth Sidious) i forbindelse med hans evner der siges at have overgået alle, både før og siden. Én af dem skulle være at redde dem han elskede fra døden, kun for at blive snigmyrdet mens han sov af sin lærling efter at have lært evnen. Denne historie er med til at lokke Anakin Skywalker over til den mørke side af kraften, da han har haft drømme om sin kones (Padmé Amidala) død.

Darth Plagueis med det borgerlige navn Hego Damask stammede oprindelig fra planeten Muunilinst, og var selv en Muun. Dermed var han også som alle andre muuns bankuddannet, og overtog i en tidlig alder kontrollen med Damask-klansens pengeaffærer, hvilket gjorde ham hovedrig.
Han havde to mål; dels at destabilisere galaksen, så sith-fyrsterne kunne "hjælpe civilisationen tilbage til dens storhed", og dels evigt liv. Han opnåede til dels det første, ved som en af de få at kunne manipulere midiklorianerne i andres kroppe og selv optage dem. Dermed kunne han i teorien have levet evigt, hvis ikke han var blevet snigmyrdet af hans lærling, Darth Sidious.
Et andet virkemiddel Darth Plagueis gjorde brug af var hans enorme rigdomme, som gav ham mulighed for at hjælpe planetsystemer der tjente hans sag, og bremse dem der ikke gjorde. Dette arbejde sled i høj grad på et - på det tidspunkt - allerede slidt galaktisk imperium, så grunden blev lagt til Darth Sidius' senere magtovertagelse, og Darth Plagueis blev dermed den der for alvor gjorde det muligt for Sith-fyrsterne at komme ind i magtens centrum i det gamle galaktiske imperium.

Kilder/referencer 
 James Luceno: "Star Wars - Darth Plaguesis", 
 Bill Slavicsek, J.D. Wiker: "The Dark Side Sourcebook", 

Star Wars-personer